
	ОБЩИНА  СТРАЛДЖА , ОБЛАСТ  ЯМБОЛ
гр.Стралджа, ул.”Хемус” №12, тел.04761/64-64,факс:64-04,e-mail:straldjainf@yahoo.com


Проект за ИЗМЕНЕНИЕ

НА ПРАВИЛНИК ЗА ДЕЙНОСТТА НА ОБЩИНСКО СОЦИАЛНО ПРЕДПРИЯТИЕ ЗА ОЗЕЛЕНЯВАНЕ И БЛАГОУСТРОЙСТВО
Уважаеми дами и господа,

С Решение № 295 от Протокол № 23/ 01.08.2013г. на Общински съвет Стралджа е създадено Общинско социално предприятие за озеленяване и благоустройство. 
Съгласно Закона за общинската собственост,  всяко общинско предприятие осъществява дейността си въз основа на правилник, приет от общинския съвет. Правилникът на Общинското социално предприятие за озеленяване и благоустройство е приет с Решение № 303 от Протокол № 24/ 09.09.2013г. на Общински съвет Стралджа и изменен с Решение № 242 от Протокол № 19/ 27.04.2017г. на Общински съвет Стралджа .
Община Стралджа кандидатства по схема BG05M9OP001-2.010 „Развитие на социалното предприемачество“ по Приоритетна ос 2 „Намаляване на бедността и насърчаване на социалното включване“ на ОП РЧР 2014-2020 за финансиране на проектно предложение „Общинско социално предприятие за озеленяване и благоустройство, Община Стралджа - с нови сили напред“.

Съгласно изискванията на процедурата за подбор на проекти за определение за „социално предприятие“ се използва обхвата на дефиницията, посочена в чл. 2 от Регламент (ЕС) № 1296/2013 на Европейския парламент и на Съвета от 11 декември 2013 година относно Програма на Европейския съюз за заетост и социални иновации („EaSI“) и за изменение на Решение № 283/2010/ЕС за създаване на Европейски механизъм за микрофинансиране за трудова заетост и социално приобщаване „Прогрес”, а именно: 
„социално предприятие“ означава предприятие, независимо от правната му форма, което: 

а) в съответствие със своя учредителен договор, устав или друг правен документ за създаването му, има за основна цел постигането на измеримо, положително социално въздействие, а не генерирането на печалба за своите собственици, членове и акционери, и което: 

(i)
предоставя услуги или стоки, които генерират социална възвръщаемост  и/или

(ii)
използва метод за производство на стоки или услуги, който въплъщава неговата социална цел; 

б) използва своята печалба на първо място  за постигането на основната си цел и е въвело предварително определени процедури и правила относно всяко разпределяне на печалба между акционери и собственици, което гарантира, че това разпределяне не накърнява основната цел; 

в) се управлява по предприемачески, отчетен и прозрачен начин, по-специално чрез включване в управлението на работници, клиенти и заинтересовани страни, засегнати от стопанската му дейност;

При евентуално одобрение на проекта е необходимо Община Стралджа да представи съответните документи удостоверяващи, че социалното предприятие попада в горепосочената дефиниция. Такъв документ е правилника за дейността на социалното предприятие, в който да бъде разписано определение за социално предприятие, което да отговаря на регламента.
С предходното изменение на правилника, определението за „социално предприятие“ беше разписано в Допълнителните разпоредби.
С настоящия проект предлагам да бъде направено следното изменение в текста на Правилника:

Било:
ДОПЪЛНИТЕЛНИ РАЗПОРЕДБИ
§ 1. По смисъла на този правилник:

„социално предприятие“ означава предприятие, независимо от правната му форма, което:

а) в съответствие със своя правилник, има за основна цел постигането на измеримо, положително социално въздействие, а не генерирането на печалба за своите собственици и което: 

-    предоставя услуги или стоки, които генерират социална възвръщаемост 

 и/или 

· използва метод за производство на стоки или услуги, който въплъщава неговата социална цел; 

б) използва своята печалба на първо място  за постигането на основната си цел; 

в) се управлява по предприемачески, отчетен и прозрачен начин;

Става:
ДОПЪЛНИТЕЛНИ РАЗПОРЕДБИ
§ 1. По смисъла на този правилник:

„социално предприятие“ означава предприятие, независимо от правната му форма, което: 

а) в съответствие със своя учредителен договор, устав или друг правен документ за създаването му, има за основна цел постигането на измеримо, положително социално въздействие, а не генерирането на печалба за своите собственици, членове и акционери, и което: 

- предоставя услуги или стоки, които генерират социална възвръщаемост  и/или

- използва метод за производство на стоки или услуги, който въплъщава неговата социална цел; 

б) използва своята печалба на първо място  за постигането на основната си цел и е въвело предварително определени процедури и правила относно всяко разпределяне на печалба между акционери и собственици, което гарантира, че това разпределяне не накърнява основната цел; 

в) се управлява по предприемачески, отчетен и прозрачен начин, като в управлението могат да бъдат включени работници, клиенти и заинтересовани страни, засегнати от стопанската му дейност.
АТАНАС КИРОВ

КМЕТ НА ОБЩИНА СТРАЛДЖА

